Margaret Cavendish

Margaret Lucas Cavendish, hertuginne av Newcastle-upon-Tyne (født Margaret Lucas 1623 i Colchester i Essex i England, død 15. desember 1673) var en engelsk filosof, forfatter, vitenskapskvinne, poet og dramatiker.

Liv og virke
Lucas ble født inn i en familie av aristokrater og rojalister. Hennes foreldre var Thomas Lucas og Elizabeth Leighton Lucas. Hun var den yngste av åtte søsken.

I 1645 giftet hun seg med William Cavendish. Gjennom ham fikk hun innpass i Cavendish-kretsen, som også ble besøkt av René Descartes, Thomas Hobbes, Marin Mersenne og Kenelm Digby.

Hennes utopiske roman The Blazing World (1666) er et av de tidligste eksemplene på science-fiction.

Cavendishs filosofi handlet i hovedsak om metafysikk og naturfilosofi, men hun beskjeftiget seg også med sosial og politisk filosofi. 

I likhet med Hobbes og Descartes tok hun avstand fra skolastikerne.  I motsetning til Descartes argumenterte Cavendish mot dualisme. Til forskjell fra Hobbes tok hun til ordre for en vital materialisme.  Dette innebar et forsvar for panpsykisme.

Forfatterskap

Cavendish insisterte på å publisere verkene under eget navn, i tillegg til å få trykket utgivelsene med et portrett. Dette ble gjort på en tid hvor de fleste kvinner vanligvis ikke fikk publisert bøker, enda sjeldnere under sitt eget navn.

 Poems and Fancies (1653)
 Philosophical Fancies (1653)
 World's Olio (1655)
 The Philosophical and Physical Opinions (1655)
 Nature's Pictures drawn by Fancies Pencil to the Life (1656)
 A True Relation of my Birth, Breeding, and Life (1656)
 Orations (1662)
 Plays (1662)
 Sociable Letters (1662)
 Philosophical Letters (1662)
 Observations upon Experimental Philosophy (1666)
 The Blazing World (1666)
 Life of William (1667)
 Plays Never Before Published (1668)
 Grounds of Natural Philosophy (1668)
 The Convent of Pleasure (1668)

Referanser

Eksterne lenker 
 Oppslag om Cavendish i The Stanford Encyclopedia of Philosophy (engelsk)
 Oppslag om Cavendish hos Internet Encyclopedia of Philosophy (engelsk)

Britiske filosofer
Naturfilosofi
Britiske forfattere
Science fiction-forfattere
Fødselsdato ikke oppgitt
Personer fra Colchester